Rușii folosesc din ce în ce mai des motociclete și ATV-uri în raidurile nocturne din Ucraina. Informația a fost prezentată de Ministerul Apărării din Marea Britanie. Astfel, rușii pot evita dronele ucrainenilor, relatează Mediafax.
Vehiculele de teren mai ușoare și mai rapide au fost folosite din ce în ce mai des în acest an pentru a transporta personal pe linia frontului și pentru a efectua misiuni de recunoaștere, a anunțat Ministerul Apărării din Regatul Unit, potrivit Sky News.
„De la începutul anului 2024, Rusia a crescut, foarte probabil, utilizarea vehiculelor ușoare, cum ar fi vehiculele de teren și motocicletele, pentru a transporta personal în primele linii și pentru a conduce atacuri asupra pozițiilor ucrainene, în special pe timp de noapte”, a transmis Ministerul Apărării din Regatul Unit.
Se pare că Rusia a cumpărat peste 2.000 de vehicule chinezești de teren, numite Desertcross 1000-3. Prin utilizarea motocicletelor și a vehiculelor ușoare, rușii evită dronele ucrainene care observă și atacă mașinile mari.
Εικόνα από κατά μέτωπον επίθεση stormtroopers τον Ρώσων στην Στελμαχόφκα, στο μέτωπο του #Σβάτοβο.
— RealPolitik (@machiavelli_gr) May 13, 2024
Τα Κινέζικα Desertcross, με τα οποία ακόμα γελάμε, φαίνεται ότι ειναι ιδιαίτερα αποτελεσματικά στην αποφυγή drone, λόγω του μικρού μεγέθους τους. pic.twitter.com/sekjRDrPwq